12/02/2019 | Administración LocalMunicipal
Cabanas
Lista definitiva admitidos e tribunal técnico/a de xestión

Por Resolución da Alcaldía 125/2019, de data 7 de febreiro de 2019, procedeuse á aprobación da lista definitiva de persoas admitidas e excluídas no proceso selectivo para a provisión en propiedade dunha praza de Técnico/a de Xestión do Concello de Cabanas, funcionario/a de carreira, incluída na Oferta de Emprego Público da anualidade 2018, así como designación e convocatoria do Tribunal Cualificador do proceso selectivo, sendo a que a continuación se reproduce: “RESOLUCIÓN. Aprobación lista definitiva de persoas admitidas e excluídas no proceso selectivo para a provisión en propiedade dunha praza de Técnico/a de Xestión. Visto o expediente administrativo para a provisión en propiedade dunha praza de Técnico/a de Xestión, adscrita ao servizo de Secretaría-Intervención do Concello de Cabanas, en desenvolvemento da Oferta de Emprego Público do ano 2018, publicada no DOG número 104, de data 1 de xuño de 2018, a través do proceso selectivo de concurso-oposición, en quenda libre, segundo as Bases da convocatoria aprobadas por resolución da Alcaldía 765/2018, de data 16 de novembro de 2018, publicadas no BOP Coruña nº 224, de data 23 de novembro de 2018, así como anuncio de convocatoria no D. O. G. nº 228, de data 29 de novembro de 2018 e B. O. E. nº 298, de data 11 de decembro de 2018. Rematado o prazo de presentación de instancias esta Alcaldía ditou Resolución 16/2019, en data 10 de xaneiro de 2019, aprobando a lista provisional de persoas admitidas e excluídas no devandito proceso selectivo, publicando anuncio no Boletín Oficial da Provincia da Coruña nº 10, de data 15 de xaneiro de 2019, e no Taboleiro de Edictos do Concello de Cabanas, concedendo un prazo de dez días hábiles, a contar desde o seguinte ao da publicación do referido anuncio no BOP, a efecto de reclamacións ou alegacións. Rematado o prazo de alegacións outorgado, de conformidade co establecido no punto 7º das bases da convocatoria e artigos 21.1. da Lei 7/1985, de 2 de abril, Reguladora das Bases do Réxime Local, 61.1 da Lei 5/1997, de 22 de xullo, de Administración Local de Galicia e demais disposicións concordantes Primeiro. Aprobar a lista definitiva das persoas aspirantes admitidas e excluídas no proceso selectivo de referencia, que a continuación se reproduce: Causa de exclusión: (1) Non achega xustificante do ingreso da taxa por dereitos de exame. Segundo. Ordenar a publicación da lista definitiva de persoas admitidas e excluídas no Boletín Oficial da Provincia e no Taboleiro de Edictos do Concello de Cabanas. Terceiro. De conformidade co punto 8º das bases da convocatoria, procédese ao nomeamento dos membros do Tribunal cualificador do proceso selectivo: Cuarto. Convocar aos membros do Tribunal Cualificador para o día 14 de febreiro de 2019, ás 10:00 horas, na Casa do Concello de Cabanas, para a súa constitución e avaliacións dos méritos das persoas aspirantes na fase de concurso, consonte ao establecido no punto 9 das bases da convocatoria Quinto. Contra a presente resolución, que pon fin á vía administrativa, poderá interpoñerse potestativamente recurso de reposición, ante o mesmo órgano que a ditou, no prazo dun mes, advertindo que se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contenciosa-administrativa, podendo interpoñerse o recurso contencioso-administrativo ante o Xulgado Contencioso-Administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido o acto presunto. Non obstante, poderase impugnar directamente a resolución ante a orde xurisdicional contencioso-administrativa. A tal efecto, poderase interpoñer recurso contencioso administrativo no prazo de dous meses, ante o Xulgado Contencioso-Administrativo de Ferrol, sen prexuízo de que se poida exercitar calquera outro recurso que se estime pertinente. Os prazos computaranse a partir do día seguinte á publicación desta resolución no Boletín Oficial da Provincia da Coruña. Cabanas, 7 de febreiro de 2019 O Alcalde, Germán Castrillón Permuy